Lemoenribbetjies met mango-tzatziki | SARIE
Lemoenribbetjies met mango-tzatziki	deur Herman Lensing
• hand vol vars tiemie, fyngekap
• 250 ml suiwer lemoensap
• gerasperde skil van 2 lemoene mango-tzatziki
• 1 mango, geskil en in blokkies gesny
Kook die ribbetjies in die basiese marinade volgens resep op bl. 82, maar voeg tiemie, lemoensap en -skil by terwyl vleis kook. Verwyder vleis en kook sous af tot dit met 2/3 verminder het. Maak vuur se kole matig warm en plaas gekookte ribbetjies in toeklaprooster. Verf met afgekookte marinade. Braai 5 – 8 minute per kant of tot goudbruin en bros.
Tzatziki Plaas al die bestanddele in ’n mengbak en meng goed saam. Geur met sout en peper. Sit voor saam met gaar ribbetjies. Bybel-interpretasie in doodloopstraat? | Kerkbode
Bybel-interpretasie in doodloopstraat?
July 1, 2019 Bernhard FickerBriewe
Dr Bernhard Ficker van Somerset-Wes skryf:
In “Hoop in ’n doodloopstraat” skryf dr Tinus van Zyl (Kerkbode, 31 Mei 2019) “wat maak ons as ek die Bybel lees en jy die Bybel lees, maar ons kom by verskillende gevolgtrekkings uit? Wat maak ons as ek deur die Gees gelei word en jy deur die Gees gelei word, maar ons word in verskillende rigtings gelei?”
Laasgenoemde is vir my maklik verklaarbaar: Ons word nie noodwendig deur dieselfde Gees gelei nie. Eersgenoemde het my ook dronkgeslaan, totdat dit aan my verduidelik is dat ’n nuwe geslag liberale teoloë nie die Bybel letterlik lees of noodwendig aanvaar wat daarin staan nie, maar lees dit nou met ’n post-moderne bril waar jy alles kan weg-redeneer, weg-filosofeer of weg-metaforiseer op grond van nuwe insigte en moderne sielkunde.
Dan verwys hy na geskille in Paulus se tyd, soos “Geld die wet van God nog? Moet alle gelowiges die Sabbat heilig hou? Moet alle mans besny word? Kan gelowiges onrein kos eet?”. Die geskille het egter glad nie oor fundamentele Bybelse kwessies gegaan nie. Jesus het immers gesê nie een jota of tittel van die wet sal ooit vergaan nie en die geldigheid van die Tien Gebooie was nooit bevraagteken nie. Daar was ook geen vraagteken oor die geldigheid van die Sabbatdag nie en Christus en die apostels het die Sabbat gereeld geheilig “soos hulle gewoonte was”. Debatskwessies het gegaan oor hoe die Sabbat gehou moet word, maar hier het Christus self die voorbeeld gestel. Besnydenis was ’n hoogs debateerbare kwessie. Hier was die morele wet nie die kwessie nie, maar die seremoniële wet wat met Christus se dood tot ’n einde gekom het en duidelik bevestig is deurdat die tempelgordyn van bo na onder geskeur het. Kos wat aan afgode geoffer is was ’n debatspunt maar nie onrein kos nie want dit was ’n gesondheidsbeginsel.